&Pamela.Roberts;
Gunnhild
Lurås

    gluras@c2i.net

2006-03-08
3.5

# Filbehandleren &konqueror;

## Mapper og stier

I &UNIX; og &Linux; er alle mapper arrangert i et enkelt hierarki.Fra en enkelt toppnivåmappe (også kalt rot-mappa) forgrener strukturen seg nedover i grener som inneholder filer og unermapper. Dette betyr at du kan gå fra en mappe til en annen ved å gå opp til du når et felles punkt, deretter gå ned gjennom de riktige undermappene til du når målet.

Plasseringa av enhver fil eller mappe i treet kan beskrives ved hjelp av stien til den fila, som er en enkel liste over mappene du må gå ned gjennom for å nå målmappa eller fila. For eksempel er `/home/pam` undermappa `pam` til undermappa `home` i toppnivåmappa, og `/home/pam/ord.txt` er fila `ord.txt` i den undermappa. / som står først i disse stiene representerer toppnivåmappa.

Alle mappene som er mulige å nå gjennom systemet ditt — inkludert de på andre harddiskpartisjoner, disketter og &CD-ROM; — opptrer i den omvendte trestrukturen som starter på /, de eksakte stiene kommer an på hvordan systemet ditt ble satt opp (se også delen om Diskett- og &CD-ROM;-enheter).

Alle brukere på et &UNIX; / &Linux;-system har sin egen hjemme-mappe som inneholder deres personlige filer og innstillinger, f.eks. `/home/per` og `/home/marit`. Symbolet ~ brukes ofte for å representere brukerens hjemmemappe, slik at `~/brev.txt` refererer til `brev.txt` i brukerens hjemmemappe.

Legg merke til at begrepet katalog ofte brukes istedenfor mappe.

## Visninger

Som filbehandler viser &konqueror; hvilke filer og undermapper som ligger inne i en gitt mappe, og kan vise litt informasjon om dem. Stien til gjeldende mappe vises i Adressefeltet.Måten &konqueror; viser filer og mapper på kommer an på hvilken visningsmodus du har valgt. Du kan velge visningsmodus fra undermenyen Vis Visningsmodus. Visningsmåtene &konqueror; tilbyr er beskrevet nedenfor.

Ikonvisning

  Viser navnet og et passende ikon for hver fil eller undemappe i gjeldende mappe.

  Filer av visse typer kan vise en forhåndsvisning av innholdet i stedet for standardikonet. De filtypene som er valgt ut til å gi forhåndsvisning settes opp i undermenyen Vis Forhåndsvis. Se delen Filforhåndsvisning i denne håndboka for flere detaljer.

Flerkolonnevisning

  Likner på Ikonvisning, men innholdet i gjeldende mappe er organiset i kolonner i stedet for rader. Filer kan forhåndsvises i Flerkolonnevisning på samme måte som i Ikonvisning.

Trevisning

  Kan brukes til å navigere mappetreet med begynnelse i gjeldende mappe, Hver fil og undermappe blir vist på sin egen linje. Mapper kan åpnes for å vise innholdet sitt ved å venstre-klikke på +-tegnet foran. På samme måte kan åpne mapper foldes sammen igjen ved å venstre-klikke på --tegnet.

  Foruten filnavnet vises noen detaljer om fila på hver linje. Mengden informasjon som vises styres av innstillingene i Vis Vis detaljer.

Infolistevisning

  Viser hver fil eller mappe på en egen linje slik som i Detaljert listevisning, bortsett fra at detaljinformasjonen er spesiell for filtypen. Denne funksjonen styres av undermenyen Vis Vis som.

  Hvis filtypen for eksempel er Mappe, så vises innholdsinformasjonen. Visning som JPEG-bilder viser pikselstørrelsen og EXIF-data om de finnes, og visning som Ren tekst viser linjer, ord, tegn og format.

Detaljert listevisning

  Viser hver fil eller mappe på en egen linje, som et ikon fulgt av fil- eller mappenavnet og informasjon om elementet. Mengden informasjon som vises styres av innstillingene i Vis Vis detaljer.

Tekstvisning

  Likt som Detaljert listevisning bortsett fra at ikonene ikke vises, og at det første tegnet i hver linje vil være / hvis elementet er ei mappe.

Fotoalbum

  Gjør om &konqueror; til et enkelt framviserprogram for gjeldende mappe. Det meste av hovedvinduet viser et valgt bilde, og miniatyrer av bildefilene i mappa vises langs siden.

Filstørrelsevisning

  Lager en visuell modell av mappetreet som viser filstørrelsene i mappeinnholdet. Vindusarealet viser hele diskplassen som brukes av innholdet i gjeldende mappe. Undermapper og deres innhold vises som rektangulære blokker. Arealet av hver blokk er proporsjonalt med størrelsen av innholdet i den. Forskjellige egenskaper ved denne visualiseringen styres via undermenyene i Vis-menyen.

### Filtipsinfo

Hvis du krysser av Vis filtips-boksen under Oppførsel-siden av tilpassingsdialogen, så dukker det opp et lite informasjonsvindu når musepekeren peker på en fil eller mappenavn eller ikon.

Hvis avkryssingsboksen Vis forhåndsvisning i filtips er krysset av, vil sprettoppsvinduet også vise et lite bilde av filinnholdet.

### Filforhåndsvisning

Du kan skru på forhåndsvisning for visse filtyper ved å velge Vis Forhåndsvisning fra menylinja.

Vanligvis betyr dette at ikonet byttes ut med et lite bilde som viser innholdet i fila.

Hvis forhåndsvisning er skrudd på for Lydfiler, blir fila avspilt hver gang musepekeren peker på filnavnet eller ikonet.

Legg merke til at forhåndsvisning bare er tilgjengelig i Ikonvisning og Flerkolonnevisning-modus.

Siden &konqueror; leser mye mer data enn bare filnavnet for å lage en forhåndsvisning, er kanskje ikke forhåndsvisning passende for filer fra en diskett eller fra et annet system. På Forhåndsvisning-siden på tilpasningsdialogen til filbehandleren kan du skru av forhåndsvisning for protokoller som ftp, der det å lese ekstra data vil ta for lang tid.

## Navigering

For å komme til en ønsket fil med &konqueror; må du navigere deg gjennom mappetreet for å finne den riktige mappa som inneholder den fila.

For å flytte deg mellom mapper kan du gå opp og ned treet:

- Venstre-klikk på navnet eller ikonet for å gå ned i en undermappe. Hvis du alt har merket den (se under), trenger du bare å trykke Enter.

- For å gå oppover i mappetreet kan du trykke på Opp-knappen på verktøylinja, &Alt;Pil opp, eller bruke valget menylinja Gå Opp.

For å merke en fil eller mappe i den viste mappa uten å åpne den på noen måte, kan du bruke opp- og ned -pilene for å flyte markøren mellom elementene. Det valgte elementet merkes og noe informasjon om det vises på statuslinjen.

Hvis du setter Visningsmodus til Trevisning kan du få hjelp til å finne mapper i treet nedenfor den gjeldende mappa. I denne modusen er hver mappe vist med en liten boks på venstre side. Hvis boksen inneholder et +-tegn, vil et venstre-klikk på boksen (ikke mappenavnet eller ikonet) vise et undertre med alle undermappene (men ikke de vanlige filene). Den lille boksen vil da endres til å vise et --tegn, et venstre-klikk slår treet sammen igjen. Når du har funnet mappa du leter etter venstre-klikker du på mappenavnet eller -ikonet for å åpne det.

Navigasjonspanelet kan også hjelpe deg å finne fram i filsystemet.

Du kan gå direkte til alle mapper ved å taste inn stien i adressefeltet eller i dialogboksen du får fram ved å velge i menylinjaAdresse Åpne adresse eller ved &Ctrl; Å. &konqueror;s Tekstfullføring-funksjon kan være nyttig når du gjør dette. Ikke glem at i &Linux;/&UNIX;-fil- og mappenavn er det forskjell på store og små bokstaver.

Når du har flyttet deg til en ny mappe så kan du gå tilbake til der du var tidligere ved å bruke Tilbake-knappen på verktøylinja,eller fra menylinja Gå Tilbake eller &Alt;pil venstre. Når du har gått tilbake kan du gå forover. Bruk Forover-knappen på verktøylinja, eller fra menylinja Gå Forover, eller &Alt;pil høyre.

Du kan også velge å gå opp i mappa over ved på trykke på Opp på verktøylinja, eller fra menylinja Gå Opp, eller med &Alt;pil opp.

Hvis du holder &LMB; nede mens musepekeren peker påOpp-, Tilbake- eller Fram-knappene på verktøylinjene hentes det fram en meny over nylig besøkte steder.

### Å finne filer og mapper

Hvis du ikke vet, eller ikke kan huske hvor en fil eller mappe er på systemet ditt, så kan du bruke Finn fil-knappen på verktøylinja eller menylinjevalget Verktøy Finn fil …. Dette vil starte filfinningsprogrammet &kfind; inne i &konqueror;. Se &kfind;-håndboka for hjelp i bruken av &kfind;.

Hvis navnet på en fil eller mappe begynner med punktum (.), så er det en skjult fil eler mappe, og &konqueror; vil vanligvis ikke vise den. For å se skjulte filer og mapper brukes menyvalget Vis Vis skjulte filer .

En annen grunn til at &konqueror; kanskje ikke viser fila eller mappa du ser etter kan være at du har programtillegget Visningsfilter satt til å bare vise noen typer filer.

### Diskett- og &CD-ROM;-enheter

Alle diskettstasjoner, &CD;-stasjoner eller andre harddiskpartisjoner du har på systemet vil vanligvis opptre i `/` -, `/mnt`- eller i `/auto`-mappa, med en sti noe á la `/mnt/floppy` eller `/cdrom`, detaljene kommer an på hvordan systemet ditt ble satt opp.

&UNIX; / &Linux; krever at du monterer (`mount`) en diskett eller &CD-ROM; når du har satt den inn i stasjonen, og monterer (`mount`) andre harddiskpartisjoner når du vil ha tilgang til dem. Du må også koble ut en diskett eller &CD-ROM; før du fjerner den for å registrere at den ikke lenger er tilgjengelig.

Hvordan du vil gjøre dette kommer an på systemet ditt:

- Det kan hende at du har en Automount-funksjon, da trenger du ikke bry deg om å koble til og fra, selv om du kan oppleve at &CD-ROM;-en noen ganger starter av seg selv uten grunn.

- Det kan hende du har Diskett, &CD-ROM; og harddiskikoner på skrivebordet ditt, da vil et trykk med &LMB; på det ikonet koble det til. Dette henter også fram et &konqueror;-vindu med innholdet av disketten, &CD-ROM;-en eller partisjonen. For å avmontere kan du høyre-klikke på ikonet og velge Avmonter. Se delen om Lag ny … i denne håndboka for å se hvordan du kan lage et slikt ikon.

- Du kan også gjøre det på den tradisjonelle måten ved å taste kommandoer i et konsollvindu:

  ``mount /mnt/floppy``

  for å f.eks. montere diskettstasjonen, og

  ``umount /mnt/floppy``

  for å avmontere den (`umount` ikke `unmount`).

  Istedenfor å måtte åpne et tekstkonsoll for å taste inn kommandoene `mount` eller `umount`, kan det hende du vil bruke Verktøy Kjør kommando …-funksjonen i &konqueror; (&Ctrl;K).

## Å slette filer og mapper

I &konqueror; kan du kvitte deg med en uønsket fil eller mappe på tre måter:

- Du kan flytte den til mappa `Papirkurv`, det er den sikreste metoden, siden du kan få den tilbake hvis du innser at du har gjort en feil.

- Du kan ganske enkelt slette det, som fjerner oppføringa fra mappa og legger til området som fila brukte til systemets liste over frie områder, på samme måte som `rm`-kommandoen.

Den enkleste måten å fjerne en fil på, er å peke med musemarkøren på navnet eller ikonet og trykke &RMB;, som henter fram en meny med valgene Flytt til papirkurven, Slett og Makuler.

Eller, hvis du har merket elementet, så vil menyvalgetRedigermenyengi deg mulighetene Flytt til papirkurven, Slett og Makuler.

Del flytter valgte elementer til papirkurven.

&Shift;Del vil virkelig, fullstendig og helt irreversibelt slette de valgte elementene.

Du får ikke lov til å fjerne en fil eller mappe hvis du ikke har de nødvendige tillatelsene, se delen om Superbrukermodus for flere detaljer.

## Flytting og kopiering

For å kopiere en fil eller undermappe mellom mapper kan du:

- Plassere musepekeren over navnet eller ikonet og holde nede &RMB;, det henter fram en meny som inneholder Kopier. Velg det.

  Eller, hvis elementet er merket så kan du bruke Kopier-knappen på verktøymenyen, eller menyvalgetRediger Kopier, eller tastekombinasjonen &Ctrl;C.

- Naviger til mappa du vil kopiere elementet til, så limer du elementet inn i den nye mappa ved å bruke knappen Lim inn på verktøymenyen, menyvalget Rediger Lim inn, tastekombinasjonen &Ctrl;V eller ved å flytte musepekeren til et ledig område av vinduet og holde nede &RMB; for å hente fram en meny som inneholder valget Lim inn.

Det å flytte en fil eller undermappe mellom mapper kan gjøres på samme måte som kopiering, bortsett fra at du velger Klipp ut eller &Ctrl;X istedenfor Kopier. Elementet du har klippet ut vil bli fjernet fra den originale mappa når du limer inn i den nye mappa.

Du kan også kopiere eller flytte valgte element(er) til en annen mappe ved å bruke Rediger Kopier filer (F7) eller Rediger Flytt filer (F8), eller ved å velge Kopier til eller Flytt til fra nedtrekksmenyen som kommer fra når du høyreklikker på en fil eller et mappenavn i filbehandlervinduet.

Det kan hende du ikke får lov til å kopiere eller flytte en fil hvis du ikke har de nødvendige tillatelsene. Se delen om Superbrukermodus for flere detaljer.

### Å bruke dra-og-slipp

&konqueror; støtter også dra-og slipp-kopiering og -flytting av filer og mapper.

Du kan gjøre dette ved å ha to instanser av &konqueror; oppe, en med mappa du vil kopiere fra, og en med målmappa. Plasser musepekeren over elementet du vil kopiere eller flytte, så mens du holder &LMB; nede, dra den til et ledig område i målmappa. Slipp knappen, såfår du valget Kopier eller Flytt. Pass på at du slipper elementet på et ledig område av målmappa – det kan oppstå problemer hvis du slipper den oppå andre filnavn eller ikoner.

Du kan også sette opp &konqueror; til å vise flere enn en mappe innenfor vinduet og dra-og-slippe mellom dem.

Delt visning for Dra-og-slipp

Dette skjermbildet viser bruken av menyvalget Vindu Delt visning venstre/høyre, også tilgjengelig via snarvien &Ctrl;&Shift;V , for å dele &konqueror;-vinduet i to visninger som kan vise innholdet i forskjellige mapper.

For å vise innholdet i forskjellige mapper i hver visning, bør de ikke være lenket; de små boksene nederst til høyre i hver visning må være tomme.

Den aktive visninga har et lite grønt lys i det nederste venstre hjørnet, stien vises i addressefeltet og den visninga reagerer på navigasjons- og menylinjekommandoer. Et klikk med &LMB; på et ledig område eller statuslinja i en visning, gjør den visninga aktiv.

For å fjerne en aktiv visning fra &konqueror;-vinduet kan du bruke tastekombinasjonen &Ctrl;&Shift;R , menyvalget Vindu Fjern aktiv visning eller trykke med &RMB; på statuslinja og velge Fjern aktiv visning fra menyen som hentes fram.

Hvis du bruker faner i &konqueror; kan du dra og slippe mellom faner ved å dra fila til faneetiketten, uten å slippe ennå- Målfanen spretter opp, slik at du kan fortsette å dra, og deretter slippe fila.

### Filer med like navn

Dersom du prøver å lime en kopiert fil inn i en mappe som allerede inneholder en fil med det samme navnet, vil &konqueror; vise en dialogboks som advarer deg om at fila allerede eksisterer. Deretter kan du velge om du vil:

- Overskrive den gamle fila med den nylig kopierte. Knappen Overskriv alt kan brukes hvis du har kopiert flere elementer.

- Avbryte operasjonen ved å trykke Hopp over- eller Hopp over alt-knappen.

- Gi filen som blir kopiert et nytt navn. Du kan gjøre dette ved å taste et nytt navn inn i tekstboksen eller få &konqueror; til å Foreslå et. Trykk på Endre navn-knappen når du har skrevet inn et nytt navn.

## Å merke flere filer

Noen ganger ønsker man å slette, kopiere eller flytte flere filer som har noen likheter. Du kan f.eks. ønske å flytte alle .png-grafikkfilene fra en mappe til en annen. &konqueror; gjør dette enkelt ved å la deg velge flere filer basert på likheter i filnavnene deres.

Bruk menylinja Rediger Utvalg Velg …, eller snarveien &Ctrl;+. Dette henter fram en dialogboks der du skriver inn et filnavn som kan inneholde jokertegnene * som passer til flere tegn, og ? som passer et enkelt tegn. Trykk OK og &konqueror; markerer alle filene som har passende navn. For eksempel;

- ``flag*.png`` vil velge alle filnavn som starter med bokstavene flag og slutter med `.png`.

- ``memo?.txt`` vil velge `memo1.txt` og `memo9.txt`, men ikke `memo99.txt`.

Når du har valgt en rekke filer kan du gjøre utvalget smalere ved å bruke menylinja Rediger Fjern merking … eller &Ctrl;- for å spesifisere hvilke av de merkede filene som skal fjernes fra utvalget.

For å fjerne all merking kan du bruke &Ctrl; U, menylinja Rediger Fjern all merking eller bare trykk &LMB; på et ledig område av visninga for å oppheve all merking.

Du kan til og med snu merkinga helt om, dvs. fjerne merking på alle valgte filer og velge dem som ikke var valgt. Bruk menylinja Rediger Omvendt merking eller &Ctrl;* for å gjøre dette.

Du kan også merke flere filer og mapper ved å holde nede &Ctrl;-knappen mens du trykker på hver fil eller mappe. På denne måten kan du flytte eller kopiere flere filer eller mapper samtidig til et annet sted ved å bruke samme metode som over.

Noen nyttige snarveistaster som kan brukes i liste-, tre- og tekstvisningsmodus:

Mellomrom

  Merk eller fjern merkingen på det valgte elementet.

Sett inn

  Merk eller fjern merkingen på det valgte elementet, og gå til neste element.

&Ctrl;Opp, &Ctrl;Ned, &Ctrl;Home, &Ctrl;End, &Ctrl;Page Up, &Ctrl;Page Down

  Flytter markøren, og snur merkingen på alle elementene markøren går over.

&Shift;Opp, &Shift;Ned, &Shift;Home, &Shift;End, &Shift;Page Up, &Shift;Page Down

  Fjern all merking, flytt markøren og merk alle elementene mellom startpunktet og markøren.

Når du har valgt de riktige filene så vil de valige slette-, kopiere- eller flyttekommandoene virke på alle de valgte filene på en gang.

Avhengig av tastaturtypen og lokalisering på maskinen vil du kanskjese at tastaturkombinasjonene&Ctrl;+, &Ctrl;- og &Ctrl;* bare virker med +, - og * på nummertastaturet.

## Lag ny

Når &konqueror; er i filbehandlingsmodus får du en undermeny som lar deg opprette alt det følgende i den gjeldende mappa når du velger Lag ny fra Rediger-menyen eller fra nedtrekksmenyen du får ved å trykke &RMB; på et ledig område i en mappevisning:

Fil Lenke til program …

  Dette er nyttig når du vil lage et ikon som starter et bestemt program. Det åpner en dialogboks med tre faneblader. På det første, Generelt, velger du et ikon og teksten som følger sammen med det. På det andre bladet, Rettigheter, kan du bestemme hvem som kan bruke eller endre ikonet. På bladetProgram, må du skrive inn kommandoen som kjører programmet, f.eks `kedit` for å starte opp &kedit;-tekstbehandleren. `kedit /home/pam/oppgaver.txt` åpner fila `/home/pam/oppgaver.txt` i På&kedit;. denne sida kan du også angi avanserte innstillinger slik som filtypen som programmet kan åpne.

  Du kan legge programikonet på skrivebordet ditt ved å lage lenka i `~/Desktop`-mappa (det kan hende denne heter noe litt annet, avhengig av hvordan &kde; ble installert) eller gå til Lag ny … -undermenyen ved å høyre-klikke på et ledig område av skrivebordet istedenfor innenfor &konqueror;-vinduet.

  Hvis du har mange spesialiserte programlinker og ikke vil rote til skrivebordet, hvorfor ikke lage dem i programmappa di. Du kan komme dit fra &konqueror; ved å velge Gå Program. Så kan du lage et enkelt ikon på skrivebordet for å åpne programmappa, som oftest er i `~/.kde/share/applink`.

  For å plassere en programlenke på panelet, kan du først lage den i programmappa, så dra ikonet til et ledig område av panelet.

Fil Lenke til sted (URL)…

  Dette lager et ikon for å åpne &konqueror; i en bestemt mappe eller nettside. Som med Lenke til program … , kan du legge programikonet på skrivebordet ved å lagre lenken i mappa `~/Desktop` eller gjennom undermenyen Lag ny … ved å høyre-klikke på et ledig område av skrivebordet. Når du har laget ikonet vil den fulle stien eller &URL;-en vises som tekst sammen med ikonet. Dette kan du endre ved å høyre-klikke på ikonet, velge Egenskaper … og skrive inn den ønskede teksten på Generelt-bladet.

Enhet Diskettstasjon …

  Bruk dette valget for å lage et ikon som monterer en diskett og åpner en instans av &konqueror; som viser innholdet av disketten. For å avmontere disketten når du er ferdig med den må du høyre-klikke på ikonet og velge Avmonter. I praksis trenger det ikke være en diskett, men kan være hvilken som helst harddisk eller partisjon på systemet som ikke er montert til vanlig. I de fleste tilfellene vil du lage ikonet på skrivebordet.

Harddisk …

  Dette valget likner Diskettstasjon … men for en harddisk eller partisjon.

CD/DVD-ROM-enhet …

  Dette valget likner Diskettstasjon …, men for en CD- eller DVD-spiller.

Mappe …

  En lett måte å lage en ny mappe på.

Tekstfil …

  Bruk denne for å lage en vanlig, tom tekstfil. Det vises en liten dialogboks der du kan skrive inn navnet på den nye fila.

HTML-fil …

  Lager en kildefil med et HTML-skjelett. Når du skriver navnet på den nye fila inn i dialogboksen er det sannsynligvis best å bruke `.html` som etternavn for å unngå forvirring.

Presentasjonsdokument …

  Lager en kildefil med et &koffice; &kpresenter; skjelett. Gi den etternavnet `.kpr`.

Tekstdokument …

  Lager en kildefil med KOffice &kword;-skjelett med standardmalen i &kword;. Gi den etternavnet `.kwd`.

Regneark …

  Bruk denne for å lage et nytt KOffice &kspread;-regneark, og gi den etteravnet `.ksp`.

Illustrasjonsdokument …

  Lager et nytt KOffice &kontour;-dokument. Gi den et navn med etternavnet `.kil`.

## Å endre navn og tilganger

De enkleste måtene å endre navnet til en fil eller mappe er å enten høyre-klikke på den og velge Endre navn, eller markere fila eller mappa og så trykke F2-knappen.

Høyre-klikk på navnet til en fil eller mappe og velg Egenskaper for å endre navn eller rettigheter. Hvis du har merket fila eller mappa kan du bruke menylinja Rediger Egenskaper .

Dette henter fram dialogboksen Egenskaper med to fanesider:

- Generelt, som gir litt informasjon om elementet og kan brukes til å endre navnet. Dersom elementet er en mappe, kan du endre ikonet som hører til.

- Rettigheter, som viser hvem som eier og har tilgang til elementet og lar deg endre rettighetene.

### Kopiering og navneendring

Hvis du vil lage en kopi av en eksisterende fil med et annet navn, kanskje en sikkerhetskopi, i den samme mappa som den opprinnelige fila, gjør en vanlig Kopier, og så når du Limer inn kommer det opp en dialogboks som klager over at fila allerede finnes. Skriv inn et nytt navn i tekstfeltet i dialogboksen, og trykk Endre navn-knappen (hvis du ikke orker, vil Foreslå generere et nytt navn for deg).

### Superbrukermodus

Hvis du kjører som normal bruker og prøver å få tilgang til filer utenfor din egen hjemmemappe, vil du ofte bli forhindret fra å gjøre det og få en feilmelding som Du har ingen tilgang.

For å få tilgang til disse filene må du være logget på som systemadministrator, ofte kjent som superbruker eller root.

Istedenfor å logge inn og ut igjen, kan du starte &konqueror; fra K-menyen i superbrukermodus ved å velge System Filbehandler (Superbrukermodus). Du vil bli spurt om innloggingspassordet til root, men så lenge du kan det, vil &konqueror; starte med fulle tilgangsrettigheter til alle filene på systemet ditt.

Vær forsiktig. Som superbruker root, har du full kontroll over systemet ditt, og en feil kommando kan lett gjøre skade som ikke kan gjenopprettes.

Det å koble seg til Internett som root er en veldig dårlig idé, siden det gjør sårbarheten for ondskapsfulle angrep utenfra mye høyere.

## Sette opp filtilknytninger

&kde; har mange programmer som kan åpne mange forskjellige filtyper. Standardvalgene virker oftest uten problemer, men &konqueror; inneholder et kraftig system for å endre program som åpner hver filtype. Mer detaljer finner du ved å velge Innstillinger Sett opp Kongueror …, velg Filtilknytninger i oppsettsdialogen og trykk Hjelp-knappen.

## Ved kommandolinja

Selv om &konqueror; er en kraftig og fleksibel filbehandler med GUIbrukergrensesnitt, er det tilfeller der den viderekomne &Linux; / &UNIX;-brukeren vil gå tilbake til grunnlaget, og jobbe på kommandolinjenivå.

Du kan selvfølgelig åpne en instans av &konsole;, kanskje via &konqueror;s menyvalg Verktøy Åpne terminal … eller med &Ctrl;T.

Hvis du bare vil åpne et program eller se på en &URL;, vil kanskje Verktøy Kjør kommando … (&Alt;F2) være enklere.

Verktøy Kjør skallkommando (&Ctrl; E) åpner en liten kommandolinje-dialog der du kan skrive inn en skallkommando som `ps -ax | grep kdeinit` . Legg merke til at den ikke støtter alle kontrolltegnene i terminalen, slik at `top` og `less` vil ikke virke ordentlig, men den er tilgjengelig med en gang, uten å måtte vente på å starte &konsole;.

For mer komplekse operasjoner har &konqueror; en annen fin funksjon: menyvalget Vindu Vis terminalemulator, den åpner et terminalvindu som en ny visning innenfor &konqueror;. Så lenge lenkeikonet er synlig i nederste høyre hjørne av hver visning, vil terminalen følge alle mappehopp du gjør i den normale filbehandlingsvisninga.

Inkluder terminalemulator